وزیراعظم نواز شریف جان کیري سره لیده کاته کړې
وزیراعظم نواز په خپله وینا کې د پاکستان اقتصاد او هیواد کې د امن و امان بهتر کولو ذکر ووکړو. سیمه کې د ثبات په موضوع خبرو کې نواز شریف وویل د ترهگرۍ او تندلاریتوب د مخنیوي د پاره امریکا او پاکستان باید په شریکه کار وکړي
واشنگټن — د پاکستان وزیراعظم نواز شریف واشنگټن کې د امریکا خارجه وزیر جان کیري سره د افغانستان، دوه اړخیره تعلقاتو او اقتصادي همکارۍ په موضوع خبرې اترې کړې دي. واشنگټن ته د اتوار په ماسپښین د رارسیدو ورسته، جان کیري په سټیټ ډپارټمنټ یا خارجه وزارت کې د نواز شریف هرکلی د ماښام په ډوډۍ وکړو. دواړ مشرانو په شمیر موضوعاتو خبرې اترې وکړې چې پکې سیمه کې ثبات او افغانستان کې د امن مو ضوع هم شامله وه. جان کیري امید څرگند کړو چې د نواز شریف د امریکې د دورې په نتیجه کې به د دواړو هیوادونو تعلقات نور هم پراخه شي او پکې به د سټریټجک ډائیلاگ یا سټریټیجک مکالمه بیا شورو کړی شي. وزیراعظم نواز په خپله وینا کې د پاکستان اقتصاد او هیواد کې د امن و امان بهتر کولو ذکر ووکړو. سیمه کې د ثبات په موضوع خبرو کې نواز شریف وویل د ترهگرۍ او تندلاریتوب د مخنیوي د پاره امریکا او پاکستان په باید په شریکه کار وکړي. د نواز شریف د امریکا دوره په ورستي کالونو د پاکستان د کوم حکومتي مشر لخوا وړمبی داسې سفر دی او ښائي د تیرې څه مودې د تاو تریخوالي ورسته د دواړو هیوادونو په تعلقاتو کې بهتري راغلې ده. نواز شریف به د شورو په ورځ د امریکا صدر براک اوباما سره ملاقات کوي. د جان کیري په ډوډۍ کې خپله وینا کې نواز شریف وویل صدر براک اوباما سره لیده کاته ته سترگې په لار دی. نواز شریف سره خبرو اترو کې د جان کیري سره د امریکا د حکومت گڼ شمیر لوړ رتبه چارواکې موجود وو چې پکې د دفاع وزیر چک هیگل، د امریکا د قامي سلامتیه مشیره سوزسن رائس، د استخباراتي ادارې سي ايي ایی مشر جان برینن او د افغانستان او پاکستان د پاره د امریکا خصوصي استازې جیمز ډابنز شامل وو. د نواز شریف په مرستیالانو کې د قامي سلامتیه مشیر سرتاج عزیز، د خزانې وزیر اسحاق ډار، جارجه چارو د پاره د وزیراعظم خصوصي مشیر سید طارق فاطمي او خارجه سیکریټري جلیل عباس جیلاني شامل وو. نواز شریف به د گل په ورځ واشنگټن کې د ماښام په ډوډۍ د پاکستاني ټولنې سره لیده کاته کوي.